Ukmergės rajono savivaldybė

Ukmergės rajono savivaldybė – administracinis-teritorinis vienetas rytų Lietuvoje. Administracinis centras – Ukmergė.

Geografija 

Rytinė rajono pusė yra Aukštaičių aukštumoje (aukštis iki 223 m, prie Karališkių), vidurys ir pietinė dalis – Vakarų Aukštaičių plynaukštėje, o vakarai – Nevėžio žemumoje. Žemiausia vieta (42 m) yra Šventosios slėnyje (Jonavos raj. paribyje).

Pro rajoną teka Šventoji su kairiuoju intaku Siesartimi. Telkšo 30 ežerų (Ukmergės rajono ežerai; didžiausi – Lėnas, Žirnajų, Siesikų, Veprių), 2 tvenkiniai. Miškingumas – 29,5 %. Didžiausi miškai – Taujėnų, Siesikų, Šešuolių, Viliukų. Būdingi mišrieji miškai, yra pušynų, eglynų, drebulynų. Yra Šventosios ichtiologinio draustinio dalis, Dukstynos entomologinis, Aukštuolių landšaftinis draustiniai.

Vidutinė sausio temperatūra -5,3 °C, liepos +17,5 °C. Vidutinis metinis kritulių kiekis – 636 mm. Vidutinis sniego dangos storis – 20 cm.

Istorija 

Rajonas sudarytas 1950 m. birželio 20 d. iš buvusios Ukmergės apskrities 27 apylinkių ir Ukmergės miesto. 1950–1953 m. priklausė Vilniaus sričiai. 1955 m. jam perduotos panaikinto Smėlių rajono 9 apylinkės. 1962 m. prie rajono prijungtas Širvintų rajonas, Anykščių rajono 3 apylinkės ir Kauno rajono 5 apylinkės; tuo tarpu 2 apylinkės perduotos Vilniaus rajonui ir 1 Molėtų rajonui. 1965 m. 7 apylinkės ir Širvintos perduota vėl sudarytam Širvintų rajonui, 2 apylinkės perduotos naujai suformuotam Jonavos rajonui, buvo pakeistos rajono ribos. Dar nežymiai pakeistos ribos 1985 metais.

1995 m. įsteigta Ukmergės rajono savivaldybė, pavaldi Vilniaus apskričiai. 2009 m. kovo 5 d. savivaldybės tarybos sprendimu Nr. 7-50 įsteigtos 66 seniūnaitijos.

|-
| 1950 m.  || 765 || || 27 apylinkės || 1 miestas (Ukmergė)
|-
| 1954 m.  || || || 11 apylinkių ||
|-
| 1959 m.   || 1204 || 52 760 || 19 apylinkių || 1 miestas
|-
| 1962 m. || 1231 || || 19 apylinkių || 1 miestas
|-
| 1963 m.  || || || 24 apylinkės ||
|-
| 1967 m. || 1391 || 52 500 || ||
|-
| 1970 m.  || 1400 || 53 505 || 16 apylinkių || 1 miestas
|-
| 1972 m.  || 1397 || || 16 apylinkių || 1 miestas, 10 miestelių (Deltuva, Lyduokiai, Pabaiskas, Siesikai, Šešuoliai, Taujėnai, Vepriai, Vidiškiai, Želva, Žemaitkiemis), 465 kaimai, 63 kaimų dalys, 144 viensėdžiai
|-
| 1976 m.  || 1395 || 53 100 || 14 apylinkių || 1 miestas, 10 miestelių, 464 kaimai, 49 kaimų dalys, 134 viensėdžiai
|-
| 1979 m.  || || 53 213 || 13 apylinkių || 1 miestas, 663 kaimo vietovės
|-
| 1987 m.  || 1395 || 53 900 || 12 apylinkių || 1 miestas, 10 miestelių, 489 kaimai, 101 viensėdis
|-
| 1989 m.  || 1395 || 52 520 || 11 apylinkių || 1 miestas, 620 kaimo vietovių
|-
| 2001 m.  || 1395 || 48 651 || 11 kaimo seniūnijų || 1 miestas, 10 miestelių, 508 kaimai, 104 viensėdžiai
|}

Gyventojai

Tautinė sudėtis

Pagal tikybą 
 Romos katalikai – 84,2 %
 stačiatikiai – 1,9 %
 sentikiai – 0,9 %
 kiti – 0,5 %
 netikintys/nenurodė – 12,5 %

Gyvenvietės 

Savivaldybės teritorijoje yra:
 1 miestas – Ukmergė;
 10 miestelių – Deltuva, Lyduokiai, Pabaiskas, Siesikai, Šešuoliai, Taujėnai, Vepriai, Vidiškiai, Želva ir Žemaitkiemis;
 612 kaimų.

Didžiausios gyvenvietės (2021 m.):
 Ukmergė – 21258
 Šventupė – 539
 Deltuva – 464
 Vepriai – 458
 Dainava – 446
 Siesikai – 397
 Vidiškiai – 370
 Želva – 364
 Jasiuliškis – 346
 Taujėnai – 289

Administracija 

Atstovaujamoji valdžia – Ukmergės rajono savivaldybės taryba, vykdomoji valdžia – Ukmergės rajono savivaldybės administracija.

Seniūnijos 

Savivaldybėje yra 12 seniūnijų (skliausteliuose – seniūno būstinė):
 Deltuvos seniūnija (Deltuva)
 Lyduokių seniūnija (Lyduokiai)
 Pabaisko seniūnija (Pabaiskas)
 Pivonijos seniūnija (Ukmergė)
 Siesikų seniūnija (Siesikai)
 Šešuolių seniūnija (Liaušiai)
 Taujėnų seniūnija (Taujėnai)
 Ukmergės miesto seniūnija (Ukmergė)
 Veprių seniūnija (Vepriai)
 Vidiškių seniūnija (Vidiškiai)
 Želvos seniūnija (Želva)
 Žemaitkiemio seniūnija (Žemaitkiemis)

Vadovai 
 Juozapas Budrikis, rajono komiteto I sekretorius, 1989 m.

Partnerystės ryšiai 
  Unštruto-Hainicho apskritis, Vokietija
  Feterau apskritis, Vokietija
  Lyvanai, Latvija
  Tarnovo Podgornės valsčius, Lenkija
  Siolvesborgas, Švedija
  Podolės Kamenecas, Ukraina
  Kolonjo al Serijus, Italija
  Krasylivas, Ukraina
  Korostenis, Ukraina

Švietimo ir ugdymo įstaigos 
 Deltuvos pagrindinė mokykla
 Ukmergės Užupio pagrindinės mokyklos Pabaisko pagrindinio ugdymo skyrius
 Siesikų gimnazija
 Taujėnų gimnazija
 Ukmergės Antano Smetonos gimnazija
 Ukmergės Dukstynos pagrindinė mokykla
 Ukmergės Jono Basanavičiaus gimnazija
 Ukmergės Pašilės progimnazija
 Ukmergės Senamiesčio progimnazija
 Ukmergės „Ryto“ specialioji mokykla
 Ukmergės Šilo progimnazija
 Ukmergės Užupio pagrindinė mokykla
 Veprių mokykla-daugiafunkcis centras
 Vidiškių pagrindinė mokykla
 Želvos gimnazija
 Ukmergės technologijų ir verslo mokykla

Šaltiniai

Nuorodos 

 Savivaldybės svetainė